སྡེ་དགེ་རྫོང་ཁོངས་སུ་ཆོས་ལུགས་ཀྱི་ཕྱོགས་ནས་བོན་དགོན་གྱི་གཙོ་གནས་སུ་བརྩི་བའི་སྟེང་ཆེན་དགོན་དང་།རྙིང་མ་བའི་མ་དགོན་དུ་འཇོག་པའི་རྫོགས་ཆེན་དགོན་པ་དང་ཞེ་ཆེན་དགོན་པ།གྲུབ་ཆེན་ཐང་སྟོང་རྒྱལ་པོས་རབ་བྱུང་བརྒྱད་པའི་ས་འབྲུག་ལོར་བཏབ་པའི་དགོན་ཆེན་དཔལ་ལྷུན་གྲུབ་སྟེང་གི་ཆོས་གྲྭ།བཀའ་བརྒྱུད་པའི་གཙོ་གནས་དཔའ་སྤུངས་དགོན་དང་བཅས་དགོན་པ་ཆེ་ཆུང་དྲུག་ཅུ་ལྷག་ཡོད་པ་དང་།ཡུལ་ཁམས་འདི་ན་འཚོ་བའི་མི་རྣམས་ཀྱི་སེམས་ཁམས་དང་ཡུལ་གཤིས་ལ་མཐུན་པའི་རིག་གནས་འབོར་ཆེན་ཞིག་མངའ་བར་མ་ཟད།ཤིན་ཏུ་ནས་བརྗོད་རིན་ཡོད་པ་དང་གླེང་རིན་ཡོད་པ་ནི་སའི་གོ་ལའི་སྟེང་ནའང་ཆེས་ཆེར་དཀོན་པའི་བོད་ཀྱི་རིག་གནས་ཀྱི་གཏེར་མཛོད་ལྟ་བུའི་སྡེ་དགེ་པར་ཁང་ཆེན་མོ་དང་།